text: Ældre reddet fra madforgiftning
  31 marts 2015 kl. 17.20
  En ret med lammekød var på vej til ældre i Kolding, da det blev opdaget, at den var inficeret med Listeria.
  En rutinekontrol stoppede en lammekødsret, inden den blev serveret for ældre i Kolding.
  Retten var lavet af Elbokøkkenet - som er en af Kolding Kommunes godkendte madleverandører ? der selv opdagede en for høj koncentration af Listeria i retten, inden den nåede frem til nogle af de ældre.
  Episoden skete mandag, og allerede samme dag var Fødevarestyrelsen på besøg hos Elbokøkkenet.
  Fødevarestyrelsen har siden fulgt Elbokøkkenets procedure i forbindelse med fundet og har konkluderet, at alt har været håndteret forbilledligt, skriver Kolding kommune på sin hjemmeside.
  